section_heading: Životopis
paragraph_text: Kada je 261. pr. Kr. Antioh I. poginuo u borbi protiv pergamskog kralja Eumenesa I., naslijedio ga je sin Antioh II. Theos, koji je odluči vratiti sirijske posjede izgubljene u Prvom sirijskom ratu. Zato je odlučio napasti Ptolemeja II., što je prouzročilo novi oružani sukob, poznat kao Drugi sirijski rat. Rat je završio 252. pr. Kr. sklapanjem mira između Ptolemeja II. i Antioha II. Prema mirovnom sporazumu, Antioh se obavezao odbaciti svoju ženu i uzeti za suprugu Ptolemejevu kći Berenicu.